_:n93c4d0b7742e462784c24677307201dbxb0
<http://schema.org/articleBody>
"Iztekanje umazane vode iz čistilne naprave v Dolenji vasi v Cerkniščico je bilo po besedah direktorja Komunale Cerknica Antona Kranjca posledica manjše okvare, ki je bila že naslednji dan odpravljena. \r\n\r\nNapako, na katero so v nedeljo opozorili občani, so na komunali zaznali takoj, serviserji pa so jo v ponedeljek ob 9. uri zjutraj že odpravili.\r\n\r\n»Naprava deluje odlično, iztok je zadovoljiv, okvare, kakršna se je zgodila, pa kljub temu nikoli ni mogoče povsem izključiti,« je dejal Kranjc in dodal, da pristojne službe vsak mesec analizirajo vodo. »Majska analiza je pokazala, da so vsi parametri daleč pod mejno dopustno koncentracijo za izpust iz čistilne naprave.« Direktor cerkniške komunale zagotavlja, da je skrb glede neoporečnosti vode odveč.\r\n\r\nBlanka Markovič Kocen\r\n\r\nFoto: arhiv JP Komunala Cerknica\r\n\r\n  "
<http://www.noviceznotranjske.net/cistilna-naprava-v-dolenji-vasi-od-ponedeljka-brezhibno-deluje/>